open-index/open-wikipedia-markdown huggingface dataset:
Ulf Magne Løvdahl

**Ulf Magne Løvdahl** (født 1963) er en evangelikal pastor og forfatter. 

Han har tjent som menighetsforstander innenfor Det Norske Baptistsamfunn, Det Norske Misjonsforbund og De Frie Evangeliske Forsamlinger. Som 17-åring startet han det kristne kvartalsmagasinet *Frihet*.  

I 1999 utgav han sin første bok, *Vanskelige vers i Det Nye Testamentet*, og etablerte Frihet forlag.  

## Menighetsforstander i
* 1989-1992 Vikna Baptistmenighet
* 1992-1995 Raufoss Baptistmenighet
* 1995-2001 Tvedestrand Baptistmenighet
* 2001-2009 Lista Misjonsmenighet
* 2009 DFEF Betania Vigeland
* 2009-2014 Trondheim Baptistmenighet 50%
* 2009-2016 Baptistkirken Oppdal 50%
* 2014-2016 Lillehammer Baptistmenighet 50%
* 2015-2019 Sel Baptistmenighet 50%
* 2019-2020 Reisesekretær for Karmel-Instituttet
* 2020 - Freelance forkynner

## Bibliografi
* 1999 *Vanskelige vers i Det Nye Testamentet* 
* 1999 *En Herre, en tro, en dåp*
* 2000 *Vanskelige vers i Det Gamle Testamentet *
* 2000 *De ga med glede*
* 2001 *Den frie menighets historie *  (oversatt til tysk.)
* 2001 *Et annet evangelium* 
* 2001 *Herren la dem til menigheten*
* 2002 *En falsk profet* 
* 2002 *Det Norske Baptistsamfunn og homofilisaken *
* 2003 *En gave fra himmelen* (om bibelsyn)
* 2003 *Guds gave eller djevelens munnvann*
* 2005 *Vanskelige vers i Bibelen*  (oversatt til svensk, dansk og engelsk.)
* 2005 *Personer i Det Nye Testamente *  (oversatt til svensk.)
* 2006 *Endetid*  (oversatt til svensk.)
* 2008 *En om dagen* (andaktsbok, oversatt til svensk)
* 2010 *Himmelen*
* 2010 *Åndens sverd* (om Bibelen)
* 2010 *Finnes helvete?*
* 2010 *Evig liv*
* 2010 *Herrens dag*
* 2010 *Dåpen* (oversatt til russisk.)
* 2011 *Nattverd* (oversatt til russisk.)
* 2011 *Treenigheten*
* 2011 *Giverglede* (oversatt til russisk og engelsk)
* 2011 *Engler*
* 2012 *Bibel-Quiz*
* 2012 *Menigheten*
* 2013 *Jehovas Vitner*
* 2013 *Den Hellige Ånd, person og tjeneste*
* 2013 *Den Hellige Ånd, frukt og gaver*
* 2014 *Spiritisme - å snakke med de døde*
* 2015 *Homofili*
* 2015 *55 endetidstegn: Jesus kommer snart!*
* 2016 *Mormonerne*
* 2016 *Tabernaklet, et vitnesbyrd om Kristus*
* 2017 *Kristus i Det Gamle Testamentet 1, Mosebøkene*
* 2017 *Kristus i Det Gamle Testamentet 2, Profetene*
* 2017 *Kristus i Det Gamle Testamentet 3, Skriftene*
*2018 *Derfor støtter vi Israel*
*2019 *Fra nederlag til seier*
*2019 *En vandring gjennom Hebreerbrevet*
*2020 *Templet, Guds hus i Jerusalem*
*2020 *Jødehat, før og nå*
*2021 *Israel Quiz*
*2021 *Frelsen kommer fra jødene*
*2022 *Jødenes frelse og det messianske riket*
*2023 *Bibelens reise mot nord*
*2023 *Bli kjent med Bibelen*
*2024 *Bevart i all evighet*

## Eksterne lenker
* Frihet forlag
* http://ulfmagne.blogspot.no/
* https://endetiden.blogspot.com/
Münchener Freiheit

**Münchener Freiheit**, også kjent under navnet **Freiheit**, er et tysk popband som startet sin karriere i 1980 og som fortsatt er aktivt. Navnet Münchener Freiheit stammer fra et område i byen München i Tyskland. 

Bandet har utgitt over 20 album, og kjente sanger er «Keeping the Dream Alive» og «Every Time». De har utgitt album både på tysk og engelsk. Bandet deltok i Eurovision Song Contest i 1993 for Tyskland. Der ble de nummer 18 av 25 med sangen «Viel zu weit» (norsk oversettelse: *altfor langt*).

## Referanser


## Eksterne lenker
* 
* 
'
Feqiyê Teyran

**Feqiyê Teyran**, (eller **Feqi Teyran**, født 1590 i Miks i Det osmanske rike, død 1660) regnes som en av de store klassiske kurdiske poeter og forfattere. Hans virkelige navn var «Mir Mihemed». 

Han ble født i en landsby kalt «Miks» i Hakkari-regionen i Det osmanske riket (dagens sørøstlige Tyrkia). I sin ungdom gikk han til Cizre (Botan) regionen (i dagens Þýrnak provins) for å studere under tilsyn av den velkjente kurdiske poeten, Malaye Jaziri.

Den kurdiske forfatteren Abdusamet Yigit har skrevet en roman om Teyran.

## Referanser
Knut Aas

**Knut Alfred Aas** (født 30. november 1918 i Beitstad, død 23. desember 2010) var en norsk agronom, gårdbruker og politiker (Sp). Han var fylkesordfører i Nord-Trøndelag.

Han var utdannet sivilagronom fra Norges landbrukshøgskole fra 1946. Han var gårdbruker 1946–1985 på Nordtuv nordre på Jådåren i Beitstad, med 400 mål innmark. Aas var fylkesagronom ved Nord-Trøndelag landbruksselskap 1946–1959, senere fylkeslandbrukssjef 1976–1986.

Aas var ordfører i Beitstad kommune 1959–1963, ordfører i den sammenslåtte Steinkjer kommune 1968–1973 og fylkesordfører i Nord-Trøndelag 1968–1975. Han var også nestleder i Norges Bondelag og formann i Nord-Trøndelag Bondelag, ved siden av flere verv i landbrukssamvirket. Aas ledet fylkeslandbruksstyret i 17 år.

I 1990 ble Aas tildelt Kongens fortjenstmedalje i gull.

## Referanser
Bribri

**Bribri** er en indiansk folkegruppe som holder til sør i Costa Rica, på begge sider av fjellkjeden Cordillera de Talamanca. Den er en av landets største, med om lag 10&nbsp;000 medlemmer. Ved Det karibiske hav bor det rundt 7000 bribrier i reservatet i kantonen Talamanca i provinsen Limón, i landsbyene Coroma, Coén, Sepecue, Shiroles, Amubre, Katsi, Lari, Urén og Yorkín. På den andre sida av fjellkjeden, ved Stillehavet, holder de til i kantonen Buenos Aires i provinsen Puntarenas, hovedsakelig i reservatene Salitre og Cabagra. Bribriene i dette området utgjør omkring 3000 personer. Rundt 6&nbsp;000 av bribriene snakker bribri; resten har spansk som morsmål.

## Samfunn
Det tradisjonelle samfunnet til bribriene var delt inn etter det følgende hierarkiet:
#**uséköl** – religiøs leder
#**bikili**' – tolk mellom uséköl og folket
#**bulu**' – høvding
#**awá** – medisinmann
#**tsököl** – sanger
#**óköm** – gravlegger
#**sĩõ'tãmĩ** – kvinne som passa på medisinmannens helbredelsessteiner
#**bikàka** – tjener og seremoniansvarig
#**tsuru'oköm** – sjokoladeutdeler

I dag er det bare medisinmennene som er igjen av disse tradisjonelle rollene. De har også overtatt ansvaret til sangerne og gravleggerne.
Claus von Ahlefeldt

**Claus von Ahlefeldt** (født 2. september 1614 i Gelting i hertugdømmet Slesvig, død 1674) var en dansk-norsk adelsmann og offiser. Han var gift 3 ganger, 2. gang den 18. juni 1648 (forlovet i nov. 1643) med Elisabeth Sophie Gyldenløve, datter av Christian IV og Vibeke Kruse. 

Etter Christian IVs død i 1648 mistet han jobben han hadde og ble guvernør ved festningen i Glückstadt. Han støttet så Frederik III i maktkampen som pågikk. Han var med i Anders Billes felttog 1657 og i forsvaret av København i 1658-59. Han var og med på gjenerobringen av Fyn og Jylland. I 1660 ble han øverstkommanderende for stridskreftene i Norge. I denne posisjonen var han kommandør på Bergenhus festning under slaget på Bergens våg i 1665.

Han ligger begravet i Nikolaikirken i Kiel. Ahlefeldtsgade i København er oppkalt etter ham.

## Referanser


## Eksterne lenker
* 
*   Berichte über das alte Kappeln: Claus von Ahlefeldt Berichte über das alte Kappeln: Claus von Ahlefeldt (PDF)
Quantos Possunt ad Satanitatem Trahunt

***Quantos Possunt ad Satanitatem Trahunt*** er det åttende studioalbumet til det norske black metal-bandet Gorgoroth. Det ble utgitt av Regain Records i oktober 2009. Musikken til albumet ble skrevet av Infernus i perioden 2006-2009, og Infernus spilte også all gitar på albumet. Dette var vokalist Pests første album for Gorgoroth siden *[[Destroyer, or About How to Philosophize With the Hammer|Destroyer]]* (1998). Albumet markerte også bassist Bøddel og trommeslager Tomas Asklunds albumdebut som Gorgoroth-medlemmer. Albumet ble spilt inn i Tomas Asklunds studio Monolith utenfor Stockholm i Sverige.

## Sporliste
# «Aneuthanasia» (2:19) 
# «Prayer» (3:33) 
# «Rebirth» (6:34) 
# «Building a Man» (3:23) 
# «New Breed» (5:29)
# «Cleansing Fire» (3:13) 
# «Human Sacrifice» (3:46)
# «Satan-Prometheus» (5:37)
# «Introibo ad Alatare Satanas» (0:53)

All musikk skrevet av Infernus.
Tekster skrevet av A. Behemot (spor 1, 2 og 8), V. Horg (spor 3-7) og Infernus (spor 9).

## Artister
*Pest &ndash; vokal
*Infernus &ndash; gitar
*Bøddel &ndash; bass
*Tomas Asklund &ndash; trommer

## Referanser


## Eksterne lenker
*
Yukiya Amano

(1947–2019) var en japansk diplomat og internasjonal embetsmann for De forente nasjoner. Han tiltrådte 1. desember 2009 som generaldirektør i Det internasjonale atomenergibyrået (IAEA).

Han døde den 18. juli 2019, og hans død ble kunngjort den 22. juli 2019.

## Referanser


## Kilder
* Profile: Yukiya Amano, BBC 2 juli 2009
* Mr. Yukiya Amano, Ambassador and Resident Representative from Japan, 3 juli 2009, iaea.org
Blikk (avis)

: *Blikk var også navnet på en dagsavis som en kort periode ble utgitt av [[Trygve Hegnar]]*

***Blikk*** er det lengstlevende skeive tidsskriftet i Norge, og det eldste skeive tidsskriftet i Norden som fortsatt publiseres. Det ble etablert som avis av Arne Walderhaug i 1990, før det i 2000 gikk over til magasinformatet. Magasinet blikk utgis i dag av forlaget Blikk AS. Nåværende redaktør er Erna Bøyum. Reidar Engelsbak er nettredaktør. Blikk publiserer aktuelle saker på nett, samt i papirmagasinet som gis ut 11 ganger i året.

Det Norske Forbundet av 1948 hadde tidligere utgitt en avis kalt *Fritt Fram*, men den ble lagt ned på slutten av 1980-tallet fordi den gikk med underskudd. Walderhaug, som hadde vært redaktør for *Fritt Fram* opprettet Blikk to måneder senere med et ønske om at det forsatt skulle eksistere en plattform for skeive nyheter.

Etter først å ha blitt utgitt som avis fram til 2000 fikk Blikk økonomisk kapital til å etablere et magasin, slik publikasjonen fremdeles utgis i dag, gjennom en donasjon fra Christen Sveaas i Kistefoss.

## Tidligere redaktører

* Arne Walderhaug
* Christian Bjørnæs
* Tron Hirsti
* Lillian Jensen

## Referanser


## Eksterne lenker
* 
* Blikks historie
* Blikk i Nasjonalbibliotekets arkiv
Hisøy Idrettslag

**Hisøy Idrettslag** (stiftet 7. desember 1927) er et idrettslag fra Hisøy i Arendal.

## Idretter
*Fotball – Klubbens fotballag  var i samarbeid med Øyestad IF noen år frem til 2005. Da ble det på nytt etablert et eget A-lag. Laget endte på en 4.-plass i 4. div. 2009, og jobber mot en målsetning om å bli etablert i 3. divisjon. Hisøy IL satser som en breddeklubb på å legge til rette for et best mulig tilbud for alle barn og unge som ønsker å spille fotball. Spesielt ønsker klubben å gi et godt tilbud til jenter. Hisøy Fotball arrangerer hvert år RibbeCup, innendørs fotballturnering for voksne, 3 juledag, og PostbankCup, for barn opp til og med 12 år.
*Håndball – Hisøy IL håndballgruppe arrangerer hvert år Arendal Håndball Camp, en av landets største treningssamlinger med fokus på håndball for barn og unge. 
*Innebandy – Hisøy IL har som mål å være en dominerende klubb i Arendal innen innebandy for barn og unge.
*Badminton – Hisøy IL tilbyr badmintontrening

### Fotball
#### Tabell

## Idrettsskolen
Idrettsskolen på Hisøy tilbyr barn mulighet til å bli kjent med et bredt utvalg av idretter og aktiviteter, og har mål om å aktivere flest mulig av Hisøys barn.

## Sandvigen fort
Sandvigen fort ligger i Sandviga på Hisøy. I mai 2008 bestemte et enstemmig Arendal bystyre at Hisøy IL fikk overta fortet. Idrettslaget har med dugnadsinnsats pusset opp den gamle bygningen, og tilbyr nå utleie av stedet.

## Eksterne lenker
*  
* Hisøy Kunstgress - Nordic Stadiums
Blikk

**Blikk** kan ha flere betydninger:
* Blikk (metall), metallplate som oftest av jern, sink, messing eller kobber, gjerne fortinnet jernblikk 
** Bølgeblikk
* Blikk i betydningen stillhet
* Blikk i betydningen det å se på noe
* Blikk (avis)

## Se også
*Blikkenslager

## Eksterne lenker
*
Linnes

**Linnes** er en liten grend i det nordøstre hjørnet av Trysil kommune, lengst nord i Ljørdalen og tett inntil grensen mot Sverige.

Fylkesvei 2170 fra Støa (41,5 km) går gjennom Linnes og fortsetter nordover på svensk side som länsväg W 1056 via Gördalen til Särna i Älvdalen kommune.

## Referanser
Hilde Onarheim

**Hilde Onarheim** (født 8. juli 1955 i Hammerfest) er en norsk lokalpolitiker for Høyre, og utdannet sykepleier. Hun er nå Høyres gruppeleder i Bergen bystyre og ordførerkandidat til valget i 2019. Hun leder i denne perioden komite for finans, kultur og næring i Bergen Bystyre. Hun har vært leder av Fana bydelsstyre i Bergen 1999-2003, Høyres gruppeleder i Bergen bystyre 2003-2011 og kommunalråd i Bergen kommune (finanskomitéens nestleder 2003-2007, leder 2007-2011).

Onarheim var byråd  i Bergen Kommune med ansvar for helse og omsorg fra 24. januar 2011 til 22. oktober 2015. Onarheim er gift med fotograf Hans Jørgen Brun.

## Referanser
Ragnhild Stolt-Nielsen

**Ragnhild Stolt-Nielsen** (født 1969) er en norsk politiker. Hun var byrådsleder i Bergen fra 2013 til 2014 og representerte Høyre.

Hun var medlem av Bergen bystyre fra 1999 til 2003 og fra 2007 til 2015. Hun var leder i kontrollutvalget fra 1999 til 2003 og nestleder i oppvekst&shy;komiteen fra 2007 til 2011. I 2011 ble hun leder i finanskomiteen og leder i Høyres bystyregruppe.

I oktober 2013 ble Monica Mæland næringsminister i Solberg-regjeringen, og Ragnhild Stolt-Nielsen fikk i oppdrag å danne nytt byråd. Hennes byrådsperiode var fremfor alt preget av bybanesaken og det omstridte trasévalget over Bryggen i Bergen, som førte til at Kristelig Folkeparti brøt med byrådet. I oktober 2014 tapte Stolt-Nielsen posisjonen som Høyres byrådslederkandidat ved neste kommunevalg til Martin Smith-Sivertsen, og hun varslet sin avgang som byrådsleder.

Stolt-Nielsen har vært første nestleder i Bergen Høyre og Hordaland Høyre. Hun var Høyres 2. vara til Stortinget fra Hordaland i perioden 2009–2013 og møtte i ni dager.

Stolt-Nielsen er cand.polit. i sammenlignende politikk fra Universitetet i Bergen fra 1995, og har hatt ulike administrative stillinger ved universitetet.

Hun er oppvokst i Haugesund som datter av Inger Stolt-Nielsen, som er tidligere stortingsrepresentant for Høyre.

## Referanser


## Eksterne lenker
*
FAR

**FAR** (*Fatal accident rate*) er en statistisk forventningsverdi (risikomål) av antall omkomne personer per  timer eksponering, noe som tilsvarer grovt arbeidslivet til 1000 personer (50 år og 2000 timer pr. år). FAR er mye brukt i forbindelse med risikoanalyser offshore, hvor eksponering er gitt gjennom arbeidstimer. Utregning av FAR baseres blant annet på ulykkesstatistikk og hendelsesmodellering. Høy FAR-verdi betyr at aktiviteten er farefylt, men hvis eksponeringen over året er lav (fordi få personer er eksponert), vil likevel den totale risiko være liten. Det vil si at enn forventer få omkomne. Bruk av risikomål henger gjerne sammen med risikoakseptkriterier og ALARP-prosesser.

Det er flere alternative forventningsverdier, blant annet PLL (Potential Loss of Life).

## Kilder
* Ord og uttrykk Petroleumstilsynet

## Eksterne lenker
*
Heimdal Idrettsforening

**Heimdal Idrettsforening** er et idrettslag fra Heimdal ved Trondheim. Idrettslaget ble stiftet i 1. januar 1929, og har ca. 1300 medlemmer og er således en av Trondheims største idrettslag. Heimdal er et allianse-idrettslag, og har skilt ut de enkelte grenene i egne grupper, som tidligere Heimdal Håndballklubb og Heimdal Fotballklubb.

Heimdal har tilhørt eliten i to idretter, håndball for herrer og fotball for kvinner.

## Fotball

Kvinnelaget i fotball var i den øverste divisjonen i 1988, men rykket rett ned igjen.

## Håndball

Håndballaget var i toppen senest i 2006, men ble slått konkurs året etter.

## Eksterne lenker
*
Michel Camilo

**Michel Camilo** (født 4. april 1954) er en pianist og komponist fra Santo Domingo i Den dominikanske republikk. Han har spilt sammen med flere verdenskjente musikere. Camilo nevner Chick Corea, Keith Jarrett, Oscar Peterson, Bill Evans og Art Tatum som inspirasjonskilder.

## Referanser


## Eksterne lenker
* 
* 
* 
* 
*  Biografi allaboutjazz.com
Liste over Frankrikes utenriksministre

**Liste over Frankrikes utenriksministre**

## Se også
*Liste over Frankrikes monarker
*Frankrikes statsminister
*Liste over lister over utenriksministrer
Arendal Håndball Camp

**Arendal Håndball Camp (AHC)** var en årlig treningsleir for unge håndballspillere som ble arrangert av Hisøy Idrettslag i Arendal i perioden 2008–2018.

## Om AHC
AHC var for barn og unge fra 8 til 13 år, og ble første gang holdt i 2008. AHC satset ambisiøst med norske topptrenere, landslagsspillere og andre håndballprofiler som instruktører. I tillegg til håndballøvelser ble det lagt vekt på allsidig trening med f.eks. dans, turn, boksing og tennis, og sosiale aktiviteter som rebusløp.

Arrangementet markerte seg aktivt med holdningsskapende arbeid mot doping, mobbing, vold og narkotika, med samarbeidspartnere som MOT, Norges Idrettsforbund med «TimeOut», Norsk Narkotikapolitiforening med «Bry deg», samt Trimit og deres antidoping-prosjekt.

### Haller
AHC benyttet seg av flere haller for å få plass til alle deltakerne.
*Sparebanken Sør Amfi
*Hisøyhallen
*Fevikhallen
*Nedeneshallen
*Birkenlundhallen

### Instruktører
AHC hadde blant andre følgende instruktører:
*Heidi Løke – landslag- og proffspiller
*Steinar Ege – landslag- og proffspiller
*Preben Vildalen – landslag- og proffspiller
*Frank Løke – landslag- og proffspiller
*Andre Jørgensen – landslag- og proffspiller
*Hilde Kvifte – elite- og proffspiller
*Geir Jomaas – elitedivisjonspiller og mangeårig toppscorer

I tillegg deltok Leif Gautestad – tidligere landslagsmålvakt og landslagstrener og trener for eliteserielaget ØIF Arendal – samt flere av spillerne på ØIF Arendal.

## Lokale arvtagere
Etter at AHC la ned har andre lokale lag, som Grane, ØIF Arendal og Strømmen/Glimt, startet opp egne håndball-sommerskoler for barn. Sistnevnte hadde i forkant flere års erfaring med slike opplegg i andre skoleferier, på høst og vinter.

## Referanser


## Eksterne lenker
* 
* FVN – Landslagshelter på håndballskole
* Agderposten – Håndball mot narkotika med video
Khristos Sartzetakis

**Khristos Sartzetakis** (født 6. april 1929 i Thessaloniki, død 3. februar 2022 i Athen) var en gresk jurist og konservativ politiker som var Hellas’ president 1985–1990.

Han begynte ved det juridiske fakultet ved Universitetet i Thessaloniki i 1946 og ble ferdig med den juridiske utdanningen sin i 1950. Deretter ble han juristlærling i Thessaloniki. I 1954 mottok han sin lisens til å praktisere loven etter at han var ferdig med den endelige juristeksamen.

Da den greske militærjuntaen tok makten ved et statskupp den 21. april 1967 mistet han og flere andre jurister alle sine juridiske funksjoner. Like etter at militærjuntaen ble oppløst i 1974 ble Sartzetakis formann i lagmannsrett og i oktober 1982 ble han dommer i høyesterett. Han ble medlem av flere internasjonale juridiske samfunn, og har skrevet en rekke juridiske og politiske artikler og essayer.

## Referanser
Mikhail Stasinopoulos

**Mikhail Stasinopoulos** (gresk: Μιχαήλ Στασινόπουλος; født 27. juli 1903 i Kalamata, død 31. oktober 2002 i Athen) var en gresk politiker. Han fungerte som president i Hellas mellom den 18. desember 1974 og 19. juni 1975.

Mikhail Stasinopoulos var også en produktiv forfatter. Hans litterære verk dukket først opp i bladet «Mousa» (Μούσα, «Musen») mellom 1920 og 1923. Han publiserte mange vitenskapelige artikler og litterære verk, samtidig som han oversatte poesi og prosa fra fransk til gresk. I 1968 ble han valgt til fullverdig medlem av akademiet i Athen. Både i 1969 og i 1970 ble han foreslått av daværende president René Cassin som kandidat til Nobelprisen i litteratur.

## Referanser
Karolos Papoulias

**Karolos Papoulias** (gresk: Κάρολος Παπούλιας; født 4. juni 1929 i Ioannina i Hellas, død 26. desember 2021) var en gresk politiker. Han var president i Hellas fra 2005 til 2015. Papoulias var medlem av det greske parlamentet og utenriksminister fra 1985 til 1989 og igjen fra 1993 til 1996.

## Liv og virke
### Bakgrunn
Han studerte jus ved Universitetet i Athen. Under militærdiktaturet (1967–1974) fikk Papoulias asyl i Tyskland, der han engasjerte seg som medarbeider for Deutsche Welles greske program mot militærregimet i hjemlandet. Her fortsatte han sine studier ved Universitetet i Köln, og tok doktorgraden under navnet Karl Papulias under Gerhard Kegel. Tema for doktoravhandlingen var *Erwerb und Verlust des unmittelbaren Besitzes im griechischen und deutschen Recht*.

### Rikspolitiker
Den 8. februar 2005 ble han valgt til presidentembetet med et overveldende flertall i det greske parlamentet med 279 av 300 stemmer. Presidenter i Hellas sitter i en periode på fem år. Han tiltrådte som landets sjuende president den 12. mars 2005. Han etterfulgte Konstantinos Stefanopoulos som president.

Han fratrådte som president i 2015.

## Referanser


## Litteratur
* Mark Mazower: * Griechenland unter Hitler. Das Leben während der deutschen Besatzung (1941–1944).* Aus dem Englischen von Anne Emmert, Jörn Pinnow und Ursel Schäfer, Verlag S. Fischer, Frankfurt am Main 2016, ISBN 978-3-10-002507-4.
* Heinz A. Richter: *Griechenland zwischen Revolution und Konterrevolution. (1936–1946).* Europäische Verlagsanstalt, Frankfurt am Main 1973, ISBN 3-434-00193-X.
* Martin Seckendorf (utg.): *Die Okkupationspolitik des deutschen Faschismus in Jugoslawien, Griechenland, Albanien, Italien und Ungarn (1941–1945)* (= *Europa unterm Hakenkreuz.* Bd. 6). Hüthig Verlagsgemeinschaft, Berlin u.&nbsp;a. 1992, ISBN 3-8226-1892-6.

## Eksterne lenker
* 
*
Liste over arkitekturpriser

**Liste over arkitekturpriser** omfatter både norske og internasjonale priser innen arkitektur. Arkitekturpriser er en av de viktigste utmerkelser for god arkitektur og gode bygningsmiljøer. Det gis priser både internasjonalt, nasjonalt og regionalt knyttet til enkelte steder eller byer. Priser gis både til enkeltarkitekters samlede virke, og til enkeltbygninger og bygningsmiljøer. Noen priser er knyttet til spesielle materialtyper.

Internasjonalt regnes Pritzker Architecture Prize som den mest prestisjefulle.

## Norge
Houens fonds diplom, første gang utdelt i 1904, anses som den viktigste arkitekturprisen i Norge.

Biblioteket ved Norske arkitekters landsforbund publiserer en nettside over arkitekturpriser, både norske og sentrale internasjonale priser.

Som byggherre har Statsbygg mottatt mange arkitekturpriser, både norske og internasjonale.

## Internasjonale arkitekturpriser

## Litteratur
*Berg, Helle Benedicte (red.) (2007) *Forbilder: statens arkitektur-, bymiljø- og byggeskikkpriser 25 år*. Oslo, Husbanken. ISBN 9788290122275

## Referanser

## Eksterne lenker
* arkitektur.no Artikler om nomineringer og vinnere av arkitekturpriser
* arkitektforbundet.no Arkitekturpriser og stipender
Tormod Strand

**Tormod Strand** (født 1964) er en norsk journalist og forfatter som jobber i *[[Dagsrevyen]]* på NRK. I 2006 ble han tildelt SKUP-prisen. Har utga boken *Suaads reise; en dokumentar om kjønnslemlestelse*, i 2008. I 2010 ga han ut *Farvel til et våpen*, en reportasjebok om prosessen som ledet fram til forbudet mot klasevåpen.

Hen er sønn av kringkastingsleder Tor Strand. 

## Referanser
Konstantin Borisovich Tszyu

**Konstantin Borisovich Tszyu** (russisk: Константин Борисович Цзю – *Konstantin Borisovitsj Tsziu*, født 19. september 1969 i Sovjetunionen) er en russisk-australsk tidligere profesjonell bokser. Han er fire ganger verdensmester i juniorboksing. Han fikk kallenavnet *Thunder from down under*. Han har tilsammen vunnet 31 av kampene sine, 25 av dem på knockout. Han regnes av mange i Australia for å være en nasjonal sportshelt.

Tszyu er født i det tidligere Sovjetunionen. Da han var med på amatør-VM i Sydney i Australia ble han trollbundet av alle severdighetene i Sydney og folk han møtte. Han bestemte seg for å flytte til Australia. I 1992 emigrerte han sammen med kjæresten. De giftet seg i Australia i 1993 og ble australske statsborgere.

## Referanser


## Eksterne lenker
* 
* 
*
Linderud leir

**Linderud leir** er en militærleir i Groruddalen i  Oslo hvor Krigsskolen holder til.  

Nikebataljonen hadde tilhold med avdelingens øverste sjef og bataljonstab i perioden 1957 - 1994. Krigsskolen har hatt tilhold i leiren siden 1969. Leiren huser også deler av hærstaben og representanter fra Forsvarsbygg. TRADOK (Hærens våpenskole) har også holdt til her fra 2003, før de flyttet hele virksomheten til Østerdal Garnison. Etter freden i 1945 ble området først brukt som samleplass for tyske lastebiler og tilhørende materiell. Det beste materiellet ble sammen med britisk senere fordelt og brukt av avdelinger frem til Marshallhjelpen tilførte nytt og moderne amerikansk materiell.

## Referanser
Erinayo Wilson Oryema

**Erinayo Wilson Oryema** (1917–1977) var en politibetjent og politiker fra Uganda. Han var Ugandas første afrikanske generalinspektør for politiet (1964–1971), og ble minister for mineraler og vannressurser da Idi Amin tok makten i Uganda i 1971 og fra 1976 til sin død tjenestegjorde han som minister for landområder, boliger og fysisk planlegging.

I februar 1977 ble Oryema sammen med den ugandiske erkebiskopen Janani Luwum og innenriksminister Charles Oboth Ofumbi drept av sikkerhetsstyrkene til president og diktator Idi Amin under påskudd av at de drev med høyforræderi og at de planla et statskupp mot presidenten.

Den 17. februar 1977 annonserte Radio Uganda at de tre «landsforræderne» var blitt drept da bilen som skulle transportere dem til et avhør hadde kollidert med et annet kjøretøy. Ulykken skulle vissnok ha skjedd da ofrene hadde forsøkt å overmanne sjåføren i et forsøk på å unnslippe fangenskap. Da familiene til ofrene fikk tilbake de døde kroppene så de kunne begraves hadde de flere kulehull i kroppen. Erkebiskopen hadde blitt skutt gjennom munnen en gang, og hadde minst tre kuler i brystet. Ministrene var også blitt skutt gjennom munnen, men hadde bare ett kulehull i brystet. Oryema hadde i tillegg et skuddsår gjennom det ene benet.

Etter at Idi Amins regime falt sammen sto flere vitner frem og fortalte at erkebiskopen og ministrene var blitt tatt med til en militærleir hvor de ble mobbet, slått og sparket mens de lå på bakken og til slutt hadde de blitt skutt flere ganger. Drapet på ministrene og erkebiskopen hadde dyptgripende virkninger i Uganda. Dødsfallene deres gjorde at mange ministre innså at ingen var trygge for Idi Amins styre, og i løpet av kort tid hadde flere av Idi Amins ministre flyktet til andre land for å unngå å bli drept. 

I mai 2014, som en del av 100 årsjubileet for Ugandas politistyrke, kunngjorde generalinspektør Kale Kayihura en opprettingskampanje for å rette opp det som ble gjort galt tidligere, og sa at den avdøde Erinayo Oryema ville bli begravd på nytt med fulle æresbevisninger.

Erinayo Oryema er far til den internasjonalt anerkjente ugandiske musikeren Geoffrey Oryema.

## Referanser
TimeOut

**TimeOut** er et norsk prosjekt innen idretten med mål om å skape gode idrettsmiljøer og forebygge bruk av alkohol og tobakk og andre rusmidler.

Prosjektet, som ble satt igang etter ønske fra Sosial og helsedepartementet og hvor Norges Idrettsforbund i samarbeid med Helsedirektoratet står bak, var opprinnelig tidsbegrenset fra 2005&ndash;2008, men ble videreført etter dette. Prosjektet har hatt med idrettskretser, særforbund og idrettslag fra hele Norge, hvor de sammen har arbeidet for at barn og unge skal møte gode idrettsmiljøer.

Prosjektet har satset på enkle og involverende metoder for å bidra til å skape samhold, struktur og orden. Det er laget en modul som kan gjennomføres for alle klubber uansett idrett.

## Hovedelementer
# Gjennomføring av utøvermøte
# Gjennomføring av foreldremøte
# TimeOut på trening
# TimeOut utenom trening

## Eksterne lenker
*
Tor Ile

**Tor Ile** (født 20. juli 1890, død 1966) var bonde, lokalhistoriker, folkeminnesamler og bygdebokforfatter fra Øyer.

Hans utdannelse var et år på Viken ungdomsskule og en vinter på Storhove. Der fikk han også interesse for botanikk og geologi.
Han skrev tallrike artikler i aviser og blad. Tradisjonsmaterialet han samlet, ble stort sett trykt i Årbok for Gudbrandsdalen eller i Gudbrandsdølen.

Hovedverket hans er *Bygdabok for Øyer*, som kom ut i fire bind mellom 1958 til 1980.

## Bibliografi
* *Bygdabok for Øyer: natur og kultur: innsyn og utsyn*. Øyer 1958-1980
* *Sæterbruket i Noreg : bygdene Øyer, Fåberg, Østre Gausdal, Vestre Gausdal, Ringebu, Sør-Fron og Nord-Fron i Gudbrandsdalen*  [svar på "Spørreliste om sæterbruket i Noreg" 1880-1910],  Øyer, 1938
* *Tanke og tru / Tor Ile* ; utgitt av Øyer kommune 1990 i anledning 100-årsjubileet for hans fødsel. – Øyer, 1990

## Kilder
* Martinus Høgåsen. «Bygdebokskrivarar med kongens gull: på innsteg i heimen hans Tor Ile». *Årbok for Gudbrandsdalen* 1963, s.174 -178
* Tore Ørjasæter. «Kring Bygdebøkene hans Tor Ile». *Årbok for Gudbrandsdalen* 1963, s.179 -180
Skåret

**Skåret** er ei lita grend ved elva Ljøra i Ljørdalen øst i Trysil kommune i Innlandet. Avstanden nordover (fylkesvei 570) til Linnes ved svenskegrensa er ca. 7 kilometer, sørover til Ljørdalen sentrum ca. 17 kilometer og til Støa, hvor Ljøra igjen krysser riksgensa, ca. 35 kilometer. Like øst for Skåret ligger fjellet Fregn (1006 moh.).
Congjiang

**Congjiang** (kinesisk: 从江县; pinyin: *Cóngjiāng Xiàn*) er et fylke i byprefekturet Qiandongnan i provinsen Guizhou i Folkerepublikken Kina.

Befolkningen var på  innbyggere i 1999.

## Samferdsel
Kinas riksvei 321 løper gjennom området. Den fører fra Guangzhou i provinsen Guangdong via blant annet Wenzhou og Guilin til Chengdu, hovedstaden i provinsen Sichuan.

## Referanser


## Eksterne lenker
* Informasjonsside
Holddal

**Holddal** (lokal uttale *håilldal*) er en bygd øst i Steinsfjorden på Vestvågøya i Vestvågøy kommune i Lofoten i Nordland. Navnet Holddal kommer mest sannsynlig av det gammelnorske ordet *holdr* – å holde eller eie (odelsbonde) og dal.

## Referanser
Fregn

**Fregn** er et fjell like øst for grenda Skåret nord i Ljørdalen lengst øst i Trysil kommune i Innlandet. Det har en høyde på  meter over havet. I luftlinje ligger toppen drøyt fem kilometer fra svenskegrensa.

Bestigning gjøres normalt via Fregnsetra på nordsida.

## Referanser
Conrad Coleby

**Conrad Coleby** (født 20. september 1979 i Sydney i Australia) er en australsk skuespiller. Han har siden 2007 spilt Roman Harris i serien *[[Home and Away]]* og er å se i TV-serien *[[Sea Patrol]]* i rollen som Dylan "Dutchy" Mulholland.

Skuespiller Anja Coleby er søster til Conrad Coleby.

## Eksterne lenker
*
Kiss & Tell

***Kiss & Tell*** er debutalbumet til sangeren  Selena Gomez. Albumet inneholder hitsinglene «Falling Down» og «Naturally». Albumet kom ut 29. september 2009.

## Sporliste

#«Kiss & Tell»
#«I Won't Apologize»
#«Falling Down»
#«I Promise You»
#«Crush»
#«Naturally»
#«The Way I Loved You»
#«More»
#«As a Blonde»
#«I Don't Miss You at All»
#«Stop & Erase»
#«I Got U»
#«Tell Me Something I Don't Know (New Version)»

## Kilder
* 

## Eksterne lenker
*
Steve Purcell

**Steve Purcell** (født 1959) er en amerikansk tegneserieskaper, animatør og spilldesigner, mest kjent for å ha skapt *[[Sam & Max]]*.
## Referanser

## Eksterne lenker
* 
*
Per Gunnar Stensvaag

**Per Gunnar Stensvaag** (født 18. mai 1956 i Bergen, oppvokst i Trysil) er en norsk hangglider og Senterparti-politiker. 

Han ble 14. august 1977 den første Norgesmester i hanggliding. Han deltok for Norge i verdensmesterskapet tre ganger (1976, 1977 og 1979), med 5.-plass som beste resultat. Stensvaag seiret i det åpne amerikanske mesterskapet i Hyner View, Pennsylvania i 1978. Dessuten vant han i «The Great Race», en 36 km lang hastighetskonkurranse som gikk fra en åsrygg helt nordvest i delstaten Georgia til runding over Lookout Mountain ved Chattanooga, Tennessee og tilbake, i 1980.

I 1976 laget regissøren Istvan Korda Kovacs et TV-program hvor Stensvaag sammen med kameraten Andre Røgler fløy fra Galdhøpiggen. Begge brukte da glidere av typen Wills-Wing Superswallowtail. På slutten av 1970-tallet arbeidet han som testpilot for Hang-Gliderprodusenten Manta Products i San Francisco, California. Fra da av konkurrerte han med en Manta Fledgling, et haleløst monoplan med vertikale rorflater på vingetippene (tip-draggers). Etter at han satset på en yrkeskarriere som trafikkflyger, sluttet han med hanggliding på konkurranseplan. 

I senere år har han blitt en habil veteranskøyteløper med følgende personlige rekorder etter sesongen 2016/17:
43,63 – 1.27,71 – 2.12,5 – 4.36,72 – 7.50,53 – 16.49,57

Med poengsummen 185.328 på de fire klassiske distansene klatret han i 2007 til 349.-plass på Adelskalenderen, en rangering av alle norske skøyteløpere gjennom tidene.

## Referanser




## Eksterne lenker
* 
* 
*  Per Gunnar Stensvaag's biografi og skøytestatistikk CV på Tromsø SKs nettsider
Andre Røgler

**Ernst Andre Røgler** (født 23. april 1955, død 21. februar 1978 i Trysil) fra Hvalstad i Asker, var en pioner innen hangglider-sporten. I 1976 laget den prisbelønte regissøren Istvan Korda Kovacs en TV-film hvor Røgler sammen med kameraten Per Gunnar Stensvaag fløy fra Galdhøpiggen. 21. februar 1978 omkom Røgler da de gjorde forsøk med motorisert hanggliding. En go-cartmotor med propell ble påmontert en «Easy Riser», et haleløst biplan. Den viste seg da ikke å være stabil nok i pitch-planet og Røgler traff rullebanen på den gamle flyplassen ved Trysil sentrum nær vertikalt etter steiling i ca. 30 meters høyde.

## Referanser
Rolf Lindemann

**Rolf Lindemann** (født 30. mars 1942, død 27. juni 2012) var en norsk barnelege, som var særlig kjent for sin innsats innen neonatologi (nyfødtmedisin). 

Lindemann ble utdannet lege ved Universität Heidelberg i 1967 og avla den medisinske doktorgrad ved Universitetet i Oslo i 1976, med en avhandling om regulering av blodproduksjonen hos nyfødte, utgått fra Pediatrisk forskningsinstitutt, hvor han var ansatt som forsker i flere år. Han begynte å jobbe klinisk med nyfødtmedisin i 1976, først ved Barneklinikken på Rikshospitalet og fra 1979 ved Ullevål sykehus. Han var frem til sin død overlege ved Nyfødtintensiv avdeling, Barneklinikken, Ullevål universitetssykehus og fra 2001 til sin død professor II ved Universitetet i Oslo. Han har særlig arbeidet med for tidlig fødte barn. Lindemann har publisert en rekke vitenskapelige artikler og forfattet veiledninger for helsestasjonsvirksomhet for barn, nyfødtomsorg og premature barn. Han var gjesteprofessor ved Temple University i USA i 2009 og ved Childrens Hospital University of Illinois, Chicago i 2010.

Det kongelige hoff kunngjorde 2. desember 2009 at kongen har utnevnt Lindemann til ridder av 1. klasse av St. Olavs Orden «for samfunnsnyttig virke innen helse.»

I forbindelse med at Lindemann avsluttet sin tjeneste ved Ullevål universitetssykehus ble det arrangert et symposium til ære for ham på Ullevål 15. juni 2012. Han ble i 2012 utnevnt til æresmedlem av Norsk barnelegeforening.

Lindemann døde brått onsdag 27. juni 2012, tre dager før han skulle gå av med pensjon.

## Referanser


## Eksterne lenker
* 
*
Egil Eide

**Egil Eide** er navnet til flere personer:

* Egil Eide (skuespiller), norsk skuespiller
* Egil Eide (rektor), tdlgere rektor ved Høgskolen Stord/Haugesund
* Egil Eide (Folldal), ordfører i Folldal fra 2011
* Egil Eide (Tvedestrand), ordfører i Tvedestrand 1948-1949
Alf Schrøder

**Alf Leonard Dominicus Schrøder** (1880–1951) var en norsk fotograf. Han var pressefotograf og drev fotoforretning i Trondheim sentrum.

Schrøder var pressefotograf for aviser i hele landet. Han drev Schrøder Foto i Trondheim fra 1907. Firmaet hadde både atelier og salg av fotoutstyr. Firmaet var blant de største i Norden med butikker i Trondheim, Stjørdal, Steinkjer og Sortland. I 2013 ble alle butikkene utenom den i Nordre gate i Trondheim nedlagt, og i 2015 ble også den nedlagt.

Han var sønn av gråsteinsmurer Petter Kristian Pedersen og Lovise Larsdatter. Han var apotekerlærling i Mosjøen, men reiste til Trondheim for å bli fotograf allerede som 16-åring. I lære hos Ludvig M.A. Bachs atelier fra 1898, hvor han var assistent frem til 1907, da han overtok hele firmaet. Forretningen fortsatte på samme adresse under navnet Foto Schrøder. Omkring 1930 hadde Schrøder rundt 20 ansatte, og omkring 1940 var det totalt 55. Schrøder fortsatte sitt virke som fotograf, selv etter at firmaet hadde blitt stort. Han var dessuten Nidarosdomens faste fotograf, sannsynligvis fra 1920.

Schrøder hadde verv i Nordenfjeldske Fotografers Forening, Trondhjems Huseierforening og for Høyre i Trondheim bystyre fra 1940.

Fotograf Scrøders fotoarkiv inngår i fotosamlingen på Trøndelag Folkemuseum.

## Galleri

Fil:Grunnlovsjubileets Historiske Opptog The Constitutional Centenary Parade (1914).jpg|Grunnlovsjubileets historiske opptog i Trondheim i 1914
Fil:Nidareidulykken (1921).jpg|Nidareid-ulykken i 1921
Fil:Ørens Mekaniske Verksted i Nidelva.jpg|Ørens Mekaniske Værksted ved Nidelva
Fil:Åpningen av Trøndelagsutstillingen (1930).jpg|Fra åpningen av Trøndelagsutstillingen 1930.
Fil:Ilsvika, Sør-Trøndelag - Riksantikvaren-T324 02 0177.jpg|Ilsvika gård Trondheim. 

## Referanser
Dodge Ram (andre betydninger)

**Dodge Ram** er en samlebetegnelse som brukes på lette lastebilder produsert av  Dodge.
*Dodge Ram – stor pickup/litenlastebil og hovedkjøretøyet til Dodge truck division
*Dodge Ramcharger – stor SUV basert på Ram chassis (første kjøretøy som brukte navnet Ram)
*Dodge Ram Van – stor van
*Dodge Mini Ram – varebilversjonen av Dodge Caravan/Chrysler Voyager
*Dodge Ram 50 – Dodge versjon av Mitsubishi Mighty Max, forgjengeren til Dakota

Se også:
*Dodge D-Series – Rams forgjenger
*Dodge Rampage – bilbasert pickup
Charlotte Frederikke

Prinsesse **Charlotte Frederikke** av Mecklenburg-Schwerin (født 4. desember 1784, død 13. juli 1840) var datter av Fredrik Frans I av Mecklenburg-Schwerin og prinsesse Louise av Sachsen. Hun var gift med sin fetter prins Christian Frederik av Danmark og Norge fra 1806 til 1810.

## Biografi
### Barndom og oppvekst

Hertuginne Charlotte Frederikke av Mecklenburg ble født den 4. desember 1784 i Ludwigslust i Mecklenburg som det syvende og yngste gjenlevende barnet til den senere storhertugen Fredrik Frans I av Mecklenburg-Schwerin og Louise av Sachsen-Gotha.

Hertuginne Charlotte Frederikke vokste opp med søsknene sine ved foreldrenes hoff i Mecklenburg. Hun var et livlig barn, som aldri ble plaget av strenge pedagoger, gjorde det som passet henne uavhengig av formaliteter, fant venner blant tjenestefolkene og kledde seg i spraglete klær, i strid med tidens skikker.

### Ekteskap og barn

Under en større reise til Tyskland i 1804 oppholdt fetteren hennes, prins Christian Frederik av Danmark og Norge (den senere Christian VIII), seg lenge ved onkelens hoff i Schwerin, hvor han ble forelsket i den to år eldre Charlotte Frederikke. Bryllupet ble feiret i Ludwigslust i Mecklenburg to år senere, den 21. juni 1806.

Paret slo seg først ned på slottet i Plön i hertugdømmet Holstein. Her fødte Charlotte Frederikke den 8. april 1807 deres første barn, sønnen *Christian Frederik*, som døde samme dag som fødselen. Fra 1808 bodde paret i København, hvor de flyttet inn i *[[Levetzaus palé]]*, en del av slottsanlegget Amalienborg i bydelen Frederiksstaden i København. Her fødte Charlotte Frederikke den 6. oktober 1808 parets eneste gjenlevende barn, sønnen *Frederik Carl Christian*, den senere Frederik VII, som hun kalte Frits hele livet. Den lille familiens sommerhjem var det lille og grasiøse lystslott Sorgenfri ved den lille elven Mølleåen i Kongens Lyngby nord for København.

### Skilsmisse

Da Christian Frederik oppdaget at prinsessen hadde et forhold til sin franske sanglærer, komponisten Édouard du Puy, ble paret separert 1809 og skilt i 1810. Charlotte Frederikke ble forvist til Horsens og fikk forbud mot å se sønnen igjen. Hun bodde i Horsens fra 1810 til 1829, men dro senere til Roma. Hun døde i Roma i 1840 og ligger begravet på Camposanto Teutonico (den tyske kirkegården) i Vatikanet, hvor hennes sønn Frederik lot oppstille en minneplate og en statue forestillende *Fredens engel* av J.A. Jerichau på hennes grav. Da Charlotte Frederikke og prinsesse Sophie von Hohenlohes gravsteder, som ligger ved siden av hverandre, ble åpnet i 2019 forbindelse med en forsvinningssak, var begge gravene tomme.

## Referanser


## Litteratur
* 
* 
* 
* 
* 
* Thorsøe, Alexander: 

## Eksterne lenker
*
Sørmarka (Oslomarka)

**Sørmarka** er en del av Oslomarka, med områder i Nordre Follo, Enebakk og Indre Østfold kommuner. 

Avgrenser mot øst langs fylkesvei 155 fra Oslo til Ytre Enebakk, og sør langs Mjær og til Tomter. Vestover brukes ulike avgrensninger. DNT avgrenser marka mot sør langs fylkesvei 152, E6/E18 og Østfoldbanen. Dette sammenfaller med gyldighetsområdet for Markaloven. 

Skiforeningen inkluderer Nøstvedtmarka og Svartskog. Etter denne definisjon er marka gjennombrutt av byggesoner, veier og jernbane. Svartskog og Nøstvedtmarka er da ikke omfattet av Markaloven.

Mjærskaukollen 300 moh er høyeste topp.

## Se også

* Mark
* Markaloven
* Nordmarka
* Østmarka

## Referanser


## Eksterne lenker
* Skiforeningens presentasjon av Sørmarka i Markadatabasen
Drumsö

**Drumsö** (finsk: *Lauttasaari*) er en øy, en bydel og et administrativt distrikt i Helsingfors i Finland. Øya ligger sør for Fölisöfjärden og vest for sentrum av Helsingfors. Bebyggelsen på Drumsö er for det meste boliger, men også noe industri, kontorer og kommersielle områder.

Drumsö distrikt omfatter delområdene Kvarnberget, Örnberget, Hallonnäs og Björkholmen, mens bydelen Drumsö i tillegg omfatter Svedjeholmen og Svartholmen, som utgjør østre del av delområdet Lövö i Munksnäs distrikt.

Drumsö ligger i tidligere Hoplax kommune som ble slått sammen med Helsingfors i 1946. 

## Referanser
Rogaland historie- og ættesogelag

**Rogaland historie- og ættesogelag** er en forening som hovedformål å gjøre kjent de forskjellige sider ved Rogalands historie. Laget driver seminar- og opplysningsarbeid, gir ut årboka *Ætt og heim*, medlemsbladet *Sydvesten*, kildeavskrifter og bøker om lokal- og slektshistoriske emner.

Laget har kontor sammen med Statsarkivet i Stavanger. 36 lokale historielag er tilknyttet Rogaland historie- og ættesogelag, som er tilsluttet Landslaget for lokalhistorie.
Duyun

**Duyun** (kinesisk: 都匀; pinyin: *Dūyún*) er et byfylke i prefekturet Qiannan i provinsen Guizhou i Folkerepublikken Kina. 

Befolkningen var på  innbyggere i 1999, og i selve byen Duyun anslagsvis  i 2007.

Fylkethar betydelig jern- og stålindustri.

## Historie
I dette området utspilte seg et av de støre miaoopprørene under Qingdynastiets tid. Fylkets befolkning tok del i opprøret som til slutt ble slått ned av regjeringsstyrkene.

## Samferdsel
Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi. 

Kinas riksvei 321 løper gjennom området. Den fører fra Guangzhou i provinsen Guangdong via blant annet Wenzhou og Guilin til Chengdu, hovedstaden i provinsen Sichuan.

## Referanser


## Eksterne lenker
* Lokalregjeringens sider 
* Fotografier fra Duyun på ''Panoramio''
Dodge Ram

**Dodge Ram** er en lett lastebil som Chrysler LLC produserer under merkenavnet Ram. Navnet ble først brukt i 1981 på en redesignet Ram og Power Ram, selv om det kom fra panser-ornamentet brukt på 1930- og 1940-tallets Dodge-kjøretøyer.

Dodge Ram lastebiler har blitt kalt *[[Motor Trend]]* magasinets Truck of the Year to ganger, andre generasjon Ram vant prisen i 1994, og tredje generasjon Ram *Heavy Duty* vant prisen i 2003. Lastebilen er i sin fjerde generasjon fra og med modellåret 2009.

Siden 2010 har Dodge Ram lastebiler blitt solgt som Ram Trucks etter at Chrysler opprettet Ram som et eget modellmerke. Dette er en avdeling bare for lastebiler. Ram vil tilby 1500–5500 lastebiler.

Ram produseres i Saltillo Truck Assembly i Saltillo i Coahuila i Mexico, Saint Louis Assembly North i Fenton i Missouri og Warren Truck Assembly i Warren i Michigan i USA.
Terje Lømo

**Terje Lømo** (født 3. januar 1935 i Ålesund) er en norsk lege og professor i fysiologi ved Universitetet i Oslo. Han er særlig kjent for oppdagelsen av synaptisk langtidspotensering (engelsk: *long-term potentiation*, LTP), den fysiologiske effekt som antas å skape minne, i 1966.

Lømo er utdannet som lege fra Universitetet i Oslo og Universitetet i Bergen og avla avgangseksamen i 1961. I 1969 avla han den medisinske doktorgrad ved Universitetet i Oslo. Etter dette var han en tid postdoc-stipendiat ved University College London. Lømo har vært ansatt ved Fysiologisk institutt ved Det medisinske fakultet, Universitetet i Oslo. Han ble i 1983 professor ved dette instituttet.

I 1981 mottok han Fridtjof Nansens belønning for fremragende forskning.
Det kongelige hoff kunngjorde 2. desember 2009 at kongen har utnevnt Lømo til kommandør av St. Olavs Orden «for sitt banebrytende vitenskapelige arbeid.» Lømo ble tildelt Anders Jahres medisinske pris for 2003.

## Bibliografi
* Terje Lømo: «The discovery of long-term potentiation», *Philosophical Transactions of the Royal Society B: Biological Sciences*, bd. 358, nr. 1432, 29. april 2003, s. 617-620

## Referanser


## Eksterne lenker
* 
*
Hertonäs

**Hertonäs** (finsk: *Herttoniemi*) er en bydel og et administrativt distrikt i Helsingfors, Finland. Hertonäs distrikt består av delområdene Västra Hertonäs, Kasberget, Hertonäs strand, Hertonäs industriområde og Tammelund. Bydelen Hertonäs omfatter imidlertid ikke Tammelund, som er en egen bydel.

Hertonäs var et tettsted i Helsinge kommune, men ble overført til Helsingfors i 1946. Utbyggingen til et forstadsområde begynte på 1950-tallet.

## Referanser
Svak syre

En **svak syre** er en syre som løses ufullstendig og ikke avgir ikke alt sitt hydrogen i en løsning, dvs. den donerer ikke sine protoner. Disse syrene har høyere pKa sammenlignet med sterke syrer, der alle protoner avgis når de er oppløst i vann.

Svake syrer ioniseres bare i moderat grad i vann, dvs. at dersom syren var representert ved den generelle formelen HA, vil en betydelig mengde uoppløst HA fortsatt være til stede i en vannløsning. Svake syrer i vann dissosierer som:

\mathrm{ HA_{(aq)} \, \leftrightarrow \, H^+\,_{(aq)} +\, A^-\,_{(aq)} }.

Syrekonstanten Kaer relatert til likevektskonsentrasjonene av reaktanter og produkter ved:

\mathrm{ K_a\, =\, \frac {[H^+\,][A^-\,]}{[HA]} }

Jo større verdi Ka har, desto mer er dannelse av H+ favorisert, og desto lavere vil pH av løsningen være. Ka av svake syrer varierer mellom  og 55,5. Syrer med Ka lavere enn  er svakere syrer enn vann.
Degerö

**Degerö** (finsk: *Laajasalo*) er en bydel og et administrativt distrikt i Helsingfors i Finland. Bydelen Degerö omfatter øya med samme navn og består av delområdene Uppby, Turholm, Kronbergsstranden, Hästnässund og Jollas. Degerö distrikt omfatter et langt større men stort sett ubebodd område og består foruten selve Degerö av bydelene Vårdö, Villinge, Sandhamn, samt delområdene Östra holmarna og Territorialhavet i bydelen Utöarna. Sandhamn disponeres av det finske forsvaret.

I Stansvik vest på Degerö lå Helsingfors oljehavn fra 1951 til den ble nedlagt i 2010. Planer er utarbeidet for å bygge et nytt boligområde kalt Kronbergsstranden på stedet hvor havna lå.

I 2021 startet byggingen av prosjektet Spårväg Kronbroarna, som består av tre bruer til Degerö fra Sörnäs og en ny ti kilometer lang sporvei mellom Helsingsfors sentrum og Uppby og Kronbergsstranden på Degerö.

## Referanser
Oyggjarnar

***Oyggjarnar*** (oversatt: «Øyene») var et tidsskrift på Færøyene fra 1905 til 1908. Bladet la vekt på kvinners politiske og sosiale rettigheter, arbeid og utdannelse. *Oyggjarnar* utkom ukentlig, var skrevet på færøysk, og Helena Patursson var redaktør.

Utgivelsen ble finansiert ved at 250 færøyske kvinner tegnet et treårsabonnement på 9 kroner hver. Abonnentene utgjorde rundt 3 prosent av kvinnene på Færøyene.

I 1907 gikk bladet inn for stemmerett for færøysk kvinner, noe som ble virkelighet i 1915.

## Referanser


## Eksterne lenker
* Digitaliserte utgaver på *timarit.fo*
Estland under Vinter-OL 2002

**Estland under Vinter-OL 2002**. Sytten sportsutøvere, fjorten menn og tre kvinner fra Estland deltok i fem sporter, langrenn, kunstløp, kombinert, skihopping og skiskyting under Vinter-OL 2002 i Salt Lake City i USA. Estland, som deltok for sjette gang i et vinter-OL, kom på syttendeplass med en gull- en sølv- og en bronsemedalje. Allar Levandi var Estlands flaggbærer under åpningsseremonien.

## Medaljer

## Medaljevinnerne

 
## Eksterne lenker
* Resultater og profilside  på sports-reference.com